În postul Sfintelor Paști, anarhiștii au urlat ca din gură de Șarpe la Conferința pentru Viață, pe tema avortului. Jandarmii i-au scos cu forța din sală

Conferința pentru suținerea dreptului la viață, „Avortul – ce ne spune Biblia?”, a părintelui Stelian Tofană și a medicului psihiatru Loredana Lar, desfășurată ieri, de la ora 19:00, la Casa de Cultură a Studenților, a fost întreruptă de anarhiști care urlau.

A fost nevoie de intervenția jandarmilor clujeni pentru ca lucrările conferinței să poată continua.

Cei peste 1000 de clujeni care s-au prezentat la eveniment au fost scandalizați pentru că li se încălca dreptul la liberă exprimare și la întrunire de către vreo zece anarhiști care susțineau că femeile au dreptul să aleagă să-și ucidă copiii.

Acei tineri au fost inițial tolerați în sală, chiar dacă făceau circ, însă au fost clar puși pe scandal total pentru că în ciuda declarațiilor de iubire și de înțelegere făcute de către preoții ortodocși, ei au continuat să zbiere.

Conferința a fost deschisă prin rugăciunile ÎPS Mitropolit Andrei, care a oferit și Paulei Seling o diplomă specială pentru susținerea cauzei conferinței.

Andrei Ionescu